Obertes les inscripcions del 8è Fòrum d'Inversió CAT SUD
2024-10-29 08:00 - 2024-11-22 17:00 (Europe/Madrid) | Online
L’Ajuntament de Reus, l’Ajuntament de Tarragona, La Diputació de Tarragona, la Universitat Rovira i Virgili, a través de la Càtedra d’Emprenedoria i ACCIO –l’Agència per a la competitivitat de l’empresa de la Generalitat de Catalunya–, convoquen aquest fòrum d’inversió adreçat a empreses i inversors del Camp de Tarragona, les Terres de l’Ebre i del Baix Penedès.
La cita esdevé un punt de trobada amb l’objectiu de:

Facilitar l’acostament de les persones amb projectes innovadors, viables i amb elevat potencial de creixement a persones inversores.
Assessorar les empreses per tal d’accedir a fons de finançament privats.
Donar a conèixer els projectes empresarials i potenciar empreses de les nostres comarques.

Com hi pots participar?
Si has constituït una start-up en els darrers cinc anys, amb seu social a Catalunya, pots presentar la teva candidatura al 8è Fòrum d’Inversió CAT SUD. Fes la inscripció adjuntant la teva candidatura:

Model CANDIDATURA PARTICIPANT
INSCRIPCIÓ PARTICIPANT

Un cop tancat el termini de presentació de les candidatures, els projectes seleccionats rebran acompanyament i formació específica per tal de preparar la presentació pública davant de les persones inversores.
Així mateix, es farà un assaig previ a firaReus Events, Centre de convencions, el mateix espai que acollirà aquest esdeveniment en l’edició del 2025.

PROGRAMA 30 PLUS
2024-10-29 08:00 - 2024-11-30 17:00 | L’Eina Espai Empresarial, Carrer Reial 13-17, El Vendrell, 43700
Tens una empresa i necessites contractar personal? El Programa 30 plus ofereix una subvenció per la contractació de nou personal, assessorament personalitzat en el procés de tramitació de la subvenció i assessorament en el procés de selecció.
Què oferim?
🔍 Cerca de personal i processos de selecció a mida.
📑Assessorament a les empreses en el procés de selecció, contractació, subvenció i seguiment de la contractació.
💰Subvenció econòmica de 11.340€ per un període de 9 mesos de contractació a jornada completa.
🎓Formació per qualificar les persones segons el perfil requerit per a cadascuna.
Requisits per les empreses participants:

Empreses que no hagin acomiadat en els últims 3 mesos per la mateixa categoria de forma improcedent.
Empreses que estiguin al corrent del pagament a les administracions públiques.

Requisits de les persones participants:

Major de 30 anys (preferiblement +45 i/o desocupats de llarga durada)
Està en situació d’atur inscrits al SOC com a DONO.
Està empadronat a un municipi del Baix Penedès (excepte Calafell i Cunit).
No haver treballat anteriorment a l’empresa que contractarà

La proposta de valor com a element diferencial: qui i perquè et compren
2024-10-30 09:30 - 11:00 | Redessa

XI Curs de Gestió de la Innovació
2024-11-08 19:00 - 21:00 | Aula A.0.12 de la Facultat d’Economia i Empresa, Universitat Rovira i Virgili
Objectiu del curs

La irrupció de noves tecnologies està oferint oportunitats a les empreses per tal d’adaptar-se. Tanmateix, per tal de fer aquest pas de transformació és necessari saber els canvis sectorials i tenir les eines per afrontar els canvis.
L’objectiu del curs és mostrar les tendències en R+D i innovació sectorials, el suport econòmic per part de l’administració públic, ser coneixedor del canvi integral en matèria de gestió de l’empresa.
El curs mostrarà exemples de casos empresarials per tal que sigui el més aplicat possible.

Públic

El públic objectiu són emprenedors, empresaris o responsables de la innovació. També estarà dirigit cap als estudiants del Màster d’Emprenedoria i Innovació i de doctorat de la Universitat Rovira i Virgili.
Per tal d’obtenir el certificat d’assistència, s’haurà d’assistir a la totalitat de les classes.

Quan: Dimarts 29 d’octubre, divendres 8, dimarts 12, divendres 22 i dilluns 25 de novembre de 2024
Horari: de 17.00h a 19.00h (excepte la segona sessió, de 19.00h a 21.00h)

Sessió informativa de transmissió empresarial
2024-11-12 15:00 - 17:00 | Centre Cultural Castell del Cambrer

XI Curs de Gestió de la Innovació 3
2024-11-12 17:00 - 19:00 | Aula A.0.12 de la Facultat d’Economia i Empresa, Universitat Rovira i Virgili

La importància de la planificació estratègica. Element clau per al creixement empresarial
2024-11-14 10:30 - 13:00 | Redessa

Gran Gala IX Premis Talent Feminí
2024-11-15 19:00 | Sitges

Jornada dels Economistes 2024
2024-11-15 19:00 - 21:00 | firaReus (Avgda. Bellissens, 40, Reus)
nauguració:

Mª Victòria Sánchez Rebull, economista i degana de la Facultat d’Economia i Empresa de la Universitat Rovira i Virgili
Miquel Àngel Fúster Gómez del Campo, president de la Seu de Tarragona del Col·legi d’Economistes de Catalunya

Ponències

Oriol Amat Salas, economista. Catedràtic de la UPF BSM. President del Registre d’Economistes Docents i Investigadors i de l’Observatori de la PIME. Exdegà del Col·legi d’Economistes de Catalunya
Mercedes Teruel Carrizosa, economista i vicepresidenta del Comitè Executiu de la Seu de Tarragona del Col·legi d’Economistes de Catalunya. Directora de la Càtedra per al Foment de la Innovació Empresarial a la Universitat Rovira i Virgili (URV)

Taula rodona amb la participació de:

Oriol Amat Salas, economista. Catedràtic de la UPF BSM. President del Registre d’Economistes Docents i Investigadors i de l’Observatori de la PIME. Exdegà del Col·legi d’Economistes de Catalunya

Mercedes Teruel Carrizosa, economista i vicepresidenta del Comitè Executiu de la Seu de Tarragona del Col·legi d’Economistes de Catalunya. Directora de la Càtedra per al Foment de la Innovació Empresarial a la Universitat Rovira i Virgili (URV)
Berta Cabré Prim, presidenta de la Federació Empresarial d’Hostaleria i Turisme de la província de Tarragona (FEHT)
Rubén Folgado Girón, Director General de Messer Ibérica (negocis España i Portugal) i expresident de l’Associació Empresarial Química de Tarragona (AEQT) on actualment és responsable de la Comissió d’Innovació

Modera el Miquel Àngel Fúster Gómez del Campo, president de la Seu de Tarragona del Col·legi d’Economistes de Catalunya

Comunicació entre boomers, millenials, X, Z i altres tribus que habiten l’espai empresa
2024-11-20 09:30 - 11:00 | Redessa
Diàleg intergeneracional a l’empresa en l’era de Tik Tok

VI Jornada Talent URV&Empreses
2024-11-20 18:00 - 20:00 | Avinguda dels Països Catalans, 18, 43007 Tarragona, España
Programa:
• 16.00 Benvinguda institucional
• 16.10 Resum de les fites aconseguides al programa Talent FURV-URV Emprèn
• 16.20 Xerrada “El potencial de la IA en el dia a dia de les PIMES” a càrrec de Vikesh Chugani, Innovation Manager & Tech transfer Professional d’Atrineo Iberia
• 17.00 Taula rodona moderada per Amanda Figueras, sociòloga i fundadora de Visirius amb:
– Jordi Garcia, CEO de CiberTECCH i d’eHealthAI
– Sandra Ejarque, Co-founder & AI Instructional Designer de talentyou.ai
– Sergi Querol, CTO – direcció tècnica de Xipset
• 18.00 Networking amb berenar
Coneix el programa Talent FURV-URV Emprèn clicant aquí

Eines pràctiques per Comunicar amb Confiança en públic i a la feina
2024-11-21 10:00 - 12:00 | Sala DGE de la Facultat d’Economia i Empresa
Taller presencial
Aquest taller s’enfoca en proporcionar-te eines pràctiques que puguis aplicar d’immediat.
Aprendràs tècniques efectives per projectar confiança, persuadir a la teva audiència i transmetre el teu missatge de manera clara i convicent.
A més a més, abordarem com adaptar aquestes habilitats a situacions específiques com presentacions a la feina, events de networking, entrevistes laborals i discursos en esdeveniments socials entre altres.
A càrrec de Fontcalda Cots

XI Curs de Gestió de la Innovació 4
2024-11-22 17:00 - 19:00 | Aula A.0.12 de la Facultat d’Economia i Empresa, Universitat Rovira i Virgili

XI Curs de Gestió de la Innovació 5
2024-11-25 17:00 - 19:00 | Aula A.0.12 de la Facultat d’Economia i Empresa, Universitat Rovira i Virgili

Fira d’Ocupació Juvenil del Priorat, Ribera d’Ebre i Terra Alta
2024-11-28 09:00 - 14:00 | Pavelló Firal 1 d’ octubre – Móra la Nova
Visita els estands de les empreses, presenta el teu currículum i troba feina!
Les jornades se celebraran al Casal municipal de Móra la Nova.
PROGRAMA:

9.00h Obertura fira. Acreditació assistents al pavelló firal.
9.25h Benvinguda institucional. Casal Municipal
9.30h – 10.30h Jornada “ IA generativa per a la recerca de feina”.  Casal municipal. Confirmeu assistència a piceonline@cambrareus.org per assegurar-vos plaça.
11.00h – 14.00h Role playing d’entrevista de feina: Practica l’ entrevista! Sessions individuals. Pavelló firal.
11.30h – 12.30h Jornada “IA generativa per a la recerca de feina”.  Casal municipal. Confirmeu assistència a piceonline@cambrareus.org per assegurar-vos plaça.
14.00h Tancament de la Fira

Programa EXPLORER 2024-2025
2024-11-29 08:00 - 2025-04-01 17:00 | Urv Emprèn, Facultat d’Economia i Empresa Avda. de la Universitat, Reus, Tarragona, 43204, Espanya
El programa Explorer t’ajuda a experimentar l’emprenedoria com a opció professional. Durant 12 setmanes, treballaràs la teva idea i la transformaràs en una solució que contribuirà als ODS 2030.

Contingut del programa

Bienvenidx
En la setmana prèvia de l’inici del programa, podràs accedir a material multimèdia del programa
Get ready. Durant la primera secció del programa, aprendràs a organitzar-te en comunitat, a examinar l’ètica amb què ha d’envoltar-se qualsevol projecte i et prepararàs per explorar el potencial de teva idea.

Research
En aquesta secció, mitjançant diferents processos d’investigació, identificaràs al teu client potencial i construiràs la teva proposta de valor.

Fix & Build
Aquesta secció et guiarà a construir un producte mínim i a prototipar la teva solució; treballaràs amb l’objectiu d’apropar la teva proposta als teus clients amb les últimes tècniques de màrqueting i comunicació.

Monetize
Ho coneixeràs tot del model de negoci i les possibilitats de financiació, a part d’aprendre a desenvolupar les projeccions financeres del teu projecte.

Storytelling
Aprendràs a explicar la teva solució als teus clients, als tus potencials partners, a possibles inversors i a les persones que van a decidir si tu (i el teu equip) entreu a formar part d’Explorer Fellows. Si hi pots entrar, gaudiràs d’una setmana de formació i immersió a un hub d’emprenedoria europea a l’estiu de 2023 i podràs continuar amb l’experiència Explorer de manera intensiva: l’EIA (European Innovation Academy) Oporto, a Portugal.

Objectius
En finalitzar les 12 setmanes de durada del programa, si completes totes les activitats, aconseguiràs validar si la teva idea pot ser un negoci viable.

6ª edició de l’iFest 2024
2024-11-30 08:00 - 2025-07-02 17:00 | Online
Tot a punt per a la 6ª edició de l’iFest, el programa d’ innovació i emprenedoria per promoure el talent i fomentar la creació de solucions a diferents reptes que provenen de la ciència, la tecnologia i la disrupció.
Us adrecem aquest correu per tal que us animeu a participar amb els vostres alumnes. Dir-vos que hi ha una categoria per a joves estudiants de 18 a 30 anys i emprenedors/es que tinguin una idea i tot just comencin un projecte emprenedor i que poden presentar-se als reptes però també a l’opció de repte lliure. El premi per aquesta categoria és una acceleració i mentoria a l’estranger molt complerta i interessant que més endavant comunicarem.
El programa inclou un bootcamp formatiu per a la preparació en design thinking per a participar a la competició:
Una formació en-línia en design thinking oberta i que cada equip podrà seguir al seu ritme focalitzat en la resolució de reptes (iFest Bootcamp)

Data d’inici prevista Bootcamp: novembre
Durada del Bootcamp: novembre-desembre i gener
Hores totals: 30h a distribuïr lliurement
Inscripcions: octubre

Una competició on es triaran les millors solucions (iFest Competition)

Data de la competició final: 16 maig de 2024
Semifinals: abril 2024
Inscripcions: març 2024

Una preacceleració pels projectes guanyadors (iFest Acceleration)

Data de la preacceleració: Juny-juliol

Programa consolida't de suport als treballadors autònoms
2024-11-30 08:00 - 2025-10-01 17:00 | Online
Per onzè any consecutiu, el Col·legi d’Economistes de Catalunya promou amb el suport de la Generalitat de Catalunya un projecte del PROGRAMA CONSOLIDA’T de suport a la consolidació, l’enfortiment i la reinvenció del treball autònom a Catalunya.
Aquest PROGRAMA és gratuït i ofereix als treballadors autònoms un itinerari personalitzat que inclou accions d’assessorament i de formació en aspectes clau de la gestió empresarial per afavorir la consolidació de les seves activitats. Està obert a persones autònomes de les quatre demarcacions territorials de Catalunya, que seran assessorades per quatre persones expertes (una a cada demarcació).
Aquest programa es desenvoluparà entre els mesos de febrer/març a desembre de 2024.
A qui va dirigit el PROGRAMA:

A persones treballadores autònomes pròpiament dites
A persones treballadores autònomes econòmicament dependents (TRADE)
A persones treballadores autònomes societàries sota la fórmula jurídica de societat civil privada, comunitat de béns o societat limitada (amb menys de 4 persones contractades – mitjana del darrer any – i una facturació inferior a 500.000€ en el darrer exercici econòmic disponible)
A persones treballadores autònomes que han cessat en la seva activitat i volen dur a terme un nou projecte empresarial
A persones treballadores autònomes col·laboradores
També poden participar-hi els treballadors i treballadores autònoms que hagin participat en anteriors edicions del programa Consolida’t (fins a un màxim del 10 % de les hores d’assessorament atorgades).

Només pot participar-hi una persona treballadora autònoma per negoci, sigui en qualitat de persona treballadora autònoma titular del negoci, de persona treballadora autònoma societària o bé de persona treballadora autònoma col·laboradora.
La participació en el PROGRAMA permet que les persones autònomes millorin la seva capacitat i professionalització en la gestió estratègica de la seva iniciativa empresarial, la qual cosa ajudarà a consolidar-la, enfortir-la, reorientar-la i, sobretot, impulsar-la competitivament des de tots els punts de vista (gestió, comercialització, innovació, comunicació…).
El programa consisteix en:
1. REUNIONS INDIVIDUALS OBLIGATÒRIES (online/presencial): De 5 a 13 hores d’assessorament personalitzat segons les necessitats de cada persona autònoma (anàlisi del negoci o projecte, pla d’acció i seguiment).
2. ACCIONS FORMATIVES NO OBLIGATÒRIES (online/presencial): El Col·legi d’Economistes de Catalunyaofereix 12 píndoles formatives d’entre 2 i 10 hores que cobreixen tots els aspectes clau en la gestió empresarial (model de negoci, aspectes legals, gestió comercial, finances, habilitats personals, comunicació…) i temes actuals com la igualtat de tracte o la protecció de dades i requeriments de les pàgines web. El Col·legi es reserva 4 hores de formació a programar en funció de les necessitats expressades pels participants o detectades pels assessors. Vegeu detall en el següent enllaç.
Si ets autònom i estàs interessat en el PROGRAMA pots fer la pre-inscripció en el següent enllaç.
Formulari de pre-inscripció al PROGRAMA CONSOLIDA’T
Documentació a enviar per validar la inscripció: per donar validesa a la seva inscripció cal que ens faci arribar la següent documentació, ja sigui per correu electrònic (programaautonoms@coleconomistes.cat) o bé per correu postal (Col·legi d’Economistes de Catalunya – Aula d’Economia. Plaça Gal·la Placídia 32, 08006 Barcelona).

Formulari de pre-inscripció (a emplenar per l’interessat/da).
Full original de Sol·licitud de participació al programa consolida’t. NOTA IMPORTANT: És necessari descarregar aquest document per poder-lo signar.

Per a més informació us podeu dirigir al correu electrònic programaautonoms@coleconomistes.cat, a les seus del Col·legi d’Economistes de Catalunya, o bé trucar al telèfon 93 416 16 04 (Aula d’Economia i Empresa).

Sessions de capacitació empresarial - FISCALITAT
2024-12-02 08:00 - 17:00 | Ajuntament Cambrils, Plaça de l'Ajuntament, 4,, Cambrils, Tarragona, Espanya
Objectius
Ets una persona emprenedora? Estàs treballant com autònom o et plantges donar-te d’alta? Vols crear una empresa? No saps quines són les passes a seguir? No saps quines són les obligacions fiscals que tindràs?
Amb aquesta sessió farem una aproximació a la creació d’un negoci o empresa, i donar-se d’alta com autònom, coneixerem les obligacions mercantils i fiscals i el calendari d’obligacions periòdiques de l’empresa i l’autònom.
Curs gratuït

3a Trobada de la Comunitat Emprenedora de Tarragona Impulsa
2024-12-02 12:00 - 15:00 | Tarragona Impulsa, Espai Tabacalera, Carrer Vidal i Barraguer, S/N, Tarragona, Tarragona, 43005, Espanya

Sessions de capacitació empresarial - TANCAMENT DE L’ANY FISCAL
2024-12-09 08:00 - 17:00 | Ajuntament Cambrils, Plaça de l'Ajuntament, 4,, Cambrils, Tarragona, Espanya
Objectius
Un any nou és una oportunitat de posar sobre la taula temes pendents, noves idees, nous productes i serveis. Però també és el moment de planificar, preparar i avaluar. Aquesta formació donarà pistes i pautes per començar el 2025 amb bon peu.
Curs gratuït

Jornada Connect@ Inn-Tech
2024-12-10 09:00 - 2024-12-11 19:30 | Auditori de la Diputació de Tarragona, Pere Martell 2, Tarragona, Tarragona, 43001, Espanya
La Diputació de Tarragona organitza, des de la unitat de Polítiques d’Ocupació i Emprenedoria, la Jornada Connect@ Inn-Tech: innovació, internacionalització i digitalització de l’ecosistema emprenedor que comptarà amb entitats i projectes emprenedors de tot Catalunya, Castelló i Terol.
La jornada, que es durà a terme els dies 10 i 11 de desembre inclouran:

Un espai de trobada i de networking amb l’exposició d’experiències emprenedores i d’entitats de promoció econòmica dels diversos territoris, on poder compartir contactes i fer sinergies.
Ponències inspiradores.
Taules rodones de bones pràctiques amb agents de la quàdruple hèlix.
Tallers formatius.
Acte de lliurament de la 12a edició dels Premis Emprèn de la Diputació

Taller CineCoach, per treballar la creativitat, la col·laboració i cohesió d'equip amb un Bingo Cinèfil
2024-12-18 13:00 - 17:00 | Redessa Viver, Cami de Vals, 81, Reus, Tarragona, Espanya

SOLIDANA
2024-12-19 08:00 - 17:00 | Online
SoliDANA és un portal solidari per ajudar a les empreses damnificades per la DANA i que sorgeix de la col·laboració entre la Cambra de València, la Generalitat Valenciana, els ministeris d’Economia, Comerç i Empresa i el d’Indústria i Turisme, i també la Cambra d’Espanya.

Aquesta plataforma posa en contacte les demandes d’empreses que necessiten ajuda amb les ofertes d’empreses que les poden ajudar, promovent un ecosistema de solidaritat empresarial.

Programa d’Emprenedoria en Cooperativisme 2025
2025-01-14 10:00 - 2025-03-10 14:00 | Regidoria d’Empresa, Ocupació i Formació de Reus
Itinerari formatiu i acompanyament expert per a l’emprenedoria cooperativa
Aquest programa organitzat per l’Ajuntament de Reus i CoopCamp està dissenyat per a projectes i persones emprenedores que valoren la creació d’una cooperativa com a model per al seu projecte col·lectiu.
Quan: 11 sessions formatives, de 15.00 h a 17.30 h

Dijous, 30 de gener de 2025: Presentació del Programa als 10 projectes seleccionats. Introducció al cooperativisme, a càrrec del Servei d’Emprenedoria de l’Ajuntament de Reus i CoopCamp.
Dijous, 6 de febrer de 2025: Com connectar amb el teu projecte d’emprenedoria. Definició del model d’empresa d’acord amb els principis i valors de cada persona emprenedora.
Dilluns, 10 de febrer de 2025: La teva eficàcia personal: autolideratge efectiu i afectiu. Competències de la persona emprenedora.
Dijous, 13 de febrer de 2025: De la idea a l’emprenedoria real: l’estratègia d’empresa. Definició i posada en marxa del Pla de Treball de la futura empresa.
Dilluns, 17 de febrer de 2025: L’estudi de mercat. Eines d’anàlisi de la clientela i el mercat.
Dijous, 20 de febrer de 2025: Com fer un pla de viabilitat econòmica. Elaborar un pla economicofinancer útil, fàcil d’interpretar i adaptar, a càrrec de Jordi Escoda de CoopCamp.
Dilluns, 24 de febrer de 2025: Eines comercials per vendre amb valors. Pla de màrqueting i pla de vendes, a càrrec d’Amanda Pérez de CoopCamp.
Dijous, 27 de febrer de 2025: Estratègia per a una comunicació transformadora. Eines i reflexions per construir un relat comercial des del cooperativisme, a càrrec de El Far Cooperatiu de CoopCamp.
Dilluns, 3 de març de 2025: Com funciona una cooperativa. Característiques societàries, fiscals i laborals, a càrrec de Mario González de CoopCamp.
Dijous, 6 de març de 2025: La intercooperació com a estratègia d’enfortiment dels nostres projectes, a càrrec de Robert Castells de CoopCamp.
Dilluns, 10 de març de 2025: Presentació final del projecte i selecció dels 3 projectes que accediran al programa d’incubació durant un any.

On: Regidoria d’Empresa, Formació i Ocupació
C/ Sant Joan, 34, Reus
Què oferim?

Formació en competències clau per a l’emprenedoria cooperativa
Acompanyament expert per desenvolupar projectes amb valors
Selecció de 3 projectes per accedir al programa d’incubació durant un any

Com participar-hi?

Places limitades a 10 projectes seleccionats
Inscripcions del 14/01/2025 al 27/01/2025

iFest Challenge Competition: inscripcions obertes!
2025-02-01 08:00 - 2025-03-03 17:00 | Online
Ja ha arribat el moment de participar a la iFest Challenge Competition, la competició basada en reptes de la Generalitat de Catalunya que té l’objectiu de promoure el seu talent i fomentar la creació de solucions disruptives als reptes de la societat. Més de 700 joves i docents han seguit el Bootcamp per preparar els seus projectes i inscriure’s a la competició.
Els participants (anomenats players) són estudiants que es divideixen en dues categories en funció de la seva edat: la categoria júnior, per a joves des de 3r d’ESO i fins als 17 anys, entre els quals també hi ha alumnes de Batxillerat i Formació Professional; i la categoria sènior, per a estudiants de diferents etapes formatives i/o emprenedors d’entre 18 i 30 anys. Cada equip ha d’estar integrat per dos o tres participants que han de resoldre diferents reptes reals plantejats per empreses que, a través de la tecnologia, volen tenir impacte en la societat.

Inscripció Programa Consolida't
2025-02-01 08:00 - 2026-12-31 17:00 | Ajuntament de Reus
Us informem que teniu l’oportunitat de participar en un programa de formació i assessorament personalitzat 100% subvencionat. L’objectiu d’aquesta iniciativa és promoure la consolidació, el creixement i la reinvenció del treball autònom com a eina per a millorar la competitivitat dels vostres negocis. A través del Consolida’t volem proporcionar-vos les eines necessàries per millorar els vostres models de negoci i fer-los créixer i enfortir.

Formació per a docents: Com s'ha d'organitzar la cooperació a l'aula
2025-02-02 08:00 - 2025-03-20 17:00 | Tarragona, Campus Catalunya de la URV (Aula 314)
L’Ateneu CoopCamp organitza el curs de formació permanent del professorat d’educació secundària obligatòria i postobligatòria “Com s’ha d’organitzar la cooperació a l’aula? Una mirada reflexiva sobre l’aprenentatge cooperatiu i noves formes de cooperar amb les pedagogies cooperatives“.
Curs reconegut pel Departament d’Educació adreçat a:

Docents d’educació secundària obligatòria vinculat a l’àrea d’emprenedoria.
Orientadors/es d’ESO.
Docents de Batxillerat vinculats a l’àrea d’economia.
Docents d’escoles d’adults.
Docents d’Unitats d’Escolarització Compartida.
Docents de CFGM i CFGS de les àrees de FOL i Administració i Finances.
Altres docents interessades en l’Economia Social i Solidària i el cooperativisme a l’aula

“La nova regulació EUDR-Desforestació. El repte d’estar preparats”, amb Víctor Guarch
2025-02-05 09:00 - 17:00
Víctor Guarch, director jurídic d’Arola Legal, vindrà a la Cambra el proper 5 de febrer a les 9 del matí per tal de prendre part a una nova sessió, en aquesta ocasió en format híbrid, del cicle de jornades Bon dia Tarragona, que organitza la Corporació tarragonina.
Guarch parlarà de “La nova regulació EUDR-Desforestació. El repte d’estar preparats” i en el decurs de la seva intervenció explicarà que la nova regulació EUDR (o regulació de la desforestació) estava previst que entrés en vigor el passat 30 de desembre de 2024.
Finalment, per tal de permetre que tant les administracions com els operadors es poguessin preparar per a complir amb les noves obligacions establertes en aquesta normativa, es va posposar la seva entrada en vigor fins el proper 30 de desembre de 2025.
Aquesta regulació afecta de forma directa a set categories de productes: bestiar boví, fusta, cafè, cacau, cautxú natural, soja i palma, i els seus derivats. Val a dir que a partir de la seva entrada en vigor, obligatòria, no es podrà importar o comercialitzar cap d’aquests productes, si no es demostra que provenen de parcel·les de terreny lliures de desforestació.
Amb l’objectiu d’aprofundir en aquestes noves obligacions i preparar a les empreses per tal de que puguin estar en disposició per al compliment de la normativa EUDR, mitjançant la diligència deguda requerida, la Cambra de Tarragona organitza, en col·laboració amb Arola, una jornada específica sobre aquesta matèria.

Càpsula formativa: "Ciberseguretat: com protegir el teu negoci i quines obligacions legals tens en matèria de protecció de dades"
2025-02-06 09:30 - 13:00 | Centre d’Innovació i Formació Boca de la Mina de Reus
Actualment, la digitalització de processos és fonamental per qualsevol activitat empresarial i, per tant, tots estem exposats al riscos dels ciberatacs. No estar preparats per contrarestar aquests possibles atacs pot suposar, fins i tot, la desaparició de la nostra empresa.
Paral·lelament, la digitalització, recopilació i emmagatzematge de certs tipus de dades comporten unes obligacions legals que cal tenir presents i complir.
Objectius
Identificar els ciberatacs més comuns als que pots estar exposat.
Facilitar eines per protegir-te i actuar en el cas que siguis ciberatacat.
Proporcionar conceptes bàsics sobre la “seguretat de la informació” i un resum de la normativa legal que cal complir en matèria de protecció de dades.
A qui va dirigit
Persones emprenedores i PIMEs interessades en la seguretat dels seus sistemes informàtics i processos digitals, i que també vulguin obtenir informació sobre la seguretat de la informació i els preceptes legals a complir.
